b'\n_START_ARTICLE_\nSom vi s\xc3\xa5 os selv\n_START_SECTION_\nHandling\n_START_PARAGRAPH_\nGamle, grovkornede smalfilm har for mange mennesker en s\xc3\xa6rlig fascinationskraft. Levende snapshots af levet liv. Med udgangspunkt i to familiers private filmoptagelser skildrer instrukt\xc3\xb8ren en periode i Danmarks historie fra starten af halvtredserne til midten af tresserne. En periode, hvor Danmark \xc3\xa6ndrede sig fra at v\xc3\xa6re landbrugsland til industrisamfund - fra zinkbalje til brusebad, fra stille stunder med avisen til den mere st\xc3\xb8jende flimmerkasse, fra den lille k\xc3\xb8bmand til supermarkedet. Ud over de private smalfilm indg\xc3\xa5r reklamefilmklassikere og -kuriositeter og aktuelle interviews med de to familier.'